রবিবার সকালে ভোলায় মানববন্ধন ও প্রতিবাদসভা কর্মসূচি পালন করেছে ইসলামী ঐক্য আন্দোলন ভোলা জেলা শাখা এবং বাংলাদেশ জমাইয়েতে হিযবুল্লাহ ভোলা জেলা শাখা। সকাল ১১টায় ভোলা সদর রোডের কে-জাহান মার্কেটের সামনে এ মাননবন্ধন ও প্রতিবাদ সভা অনুষ্ঠিত হয়। এতে বিভিন্ন মানবাধিকার-সামাজিক সংগঠন এবং বিভিন্ন শ্রেণী পেশার মানুষ অংশগ্রহণ করেন। মানববন্ধন ও প্রতিবাদ সভায় বক্তৃতা করেন ইসলামী ঐক্য আন্দোলনের কেন্দীয় নায়েবে আমীর এবং দৈনিক আজকের ভোলা পত্রিকার সম্পাদক আলহাজ্ব মুহাঃ শওকাত হোসেন, মোবাশ্বেরুল হক নাঈম,সাংবাদিক আফজাল হোসেন প্রমূখ।